Antsvoris
Antsvoris (neteiktinas terminas – viršsvoris) – didelis žmogaus, taip pat gyvūnų, svoris lyginant su kūno dydžiu. Medicinoje antsvorio klausimus tiria bariatrija. Antsvoris kartais dar vadinamas nutukimu, nors nutukimu laikytinas didelis antsvoris ir riebalų susikaupimas organizme. Nutunkama, kai su maistu gaunama daugiau kalorijų, negu jų išeikvojama energijai, ir maisto medžiagų perteklius virsta riebalais.